Modla Ferenc Test Automation Lead, Mortoff

Már gyerekkoromban is vonzott a matematika és a számítástechnika (ahogy akkor leginkább hívtuk), ez az érdeklődés vezetett később az ELTE programozó matematikus szakára is, ahol mélyebbre áshattam magam a szoftverfejlesztés rejtelmeibe. Az informatika több területébe is belekóstoltam, majd egy véletlen folytán bekerültem egy automatizált szoftvertesztelési projektbe. Magával ragadott a lehetőség, hogy mennyire kézzel foghatóan járulhatok hozzá a szoftver minőségének a javításához a hibák felfedezése által, illetve a tudat, hogy általunk a felhasználók egy valóban garantált funkcionalitáshoz juthatnak.

Azóta is ez a hivatásom, elkötelezett híve vagyok a szoftvertesztelési szakma elismertségéért vívott küzdelemnek, célom a felhasználói igényeket kielégítő, lehető legjobb minőségű szoftver előállításának biztosítása. Ennek eléréshez fontos úgy a manuális tesztelés, mint a tesztautomatizálás vagy a teszt menedzsment hatékony művelése. Fő szakterületem a tesztautomatizálás, de ha szükséges akár szakmai vezetőként, projektvezetőként, mentorként, előadóként vagy oktatóként is segítem a tesztelést (és a fejlesztést) végző csapatok munkáját.

Szabadidőmben is érdeklődéssel követem az informatika újdonságait.